Daniel Farke

Daniel Farke (s. 30. lokakuuta 1976) on saksalainen jalkapallovalmentaja. Heinäkuusta 2023 lähtien hän on toiminut Leeds Unitedin päävalmentajana.

Ura

Farke aloitti pelaajauransa SV Steinhausenissa. Valtaosan urastaan hän pelasi kuitenkin SV Lippstadtissa, jota edusti urallaan kolmeen otteeseen.Daniel Farke hat sich beim SV Lippstadt ein Denkmal gesetzt Westfalenpost. Viitattu 1.7.2019.  Hän lopetti pelaajauransa vuonna 2008.Daniel Farke Transfermarkt. Viitattu 1.7.2019. 

Farken valmennusura alkoi Lippstadtissa, jossa hän pelasi urallaan. Hän luotsasi seuraa kuusi vuotta. Farken johdolla seura voitti Westfalenligan mestaruuden kaudella 2011/12 ja nousi Oberligaan. Seuraavakin kausi päättyi mestaruusjuhliin ja kaudella 2013/14 Lippstadt pelasi jo Regionalligassa. Jätettyään Lippstadtin Farke oli hetken sivussa valmentajan tehtävistä, kunnes marraskuussa 2015 hänestä tuli Borussia Dortmund II:n päävalmentaja.Daniel Farke trainiert Borussia Dortmunds U23 BVB.de. Viitattu 1.7.2019. 

Toukokuussa 2017 Farke teki kaksivuotisen sopimuksen Englannin Mestaruussarjan Norwich Cityn kanssa.Norwich City appoint Daniel Farke as Head Coach  Norwich City. Viitattu 1.7.2019.  Debyyttikaudellaan Farke luotsasi Norwichin Mestaruussarjan keskikastiin sijalle 14.Norwich showing signs of promise as Daniel Farke’s methods hit home The Guardian. Viitattu 1.7.2019.  Kaudella 2018/19 Norwich taisteli Farken johdolla Mestaruussarjan voitosta ja hyvät tulokset poikivat Farkelle kesään 2022 ulottuvan jatkosopimuksen, jonka hän allekirjoitti maaliskuussa 2019.Daniel Farke signs new contract at Norwich City Norwich City. Viitattu 1.7.2019.  Kausi päättyi lopulta Norwichin mestaruuteen ja nousuun Englannin Valioliigaan kaudeksi 2019/20.Norwich confirmed promotion to the Premier League by beating Blackburn on 27 April BBC Football. Viitattu 1.7.2019. 

Valioliigassa Norwich ei menestynyt kuten edelliskaudella sarjaporrasta alempana. Joukkue voitti vain viisi ottelua kauden aikana ja putosi sarjajumbona takaisin Mestaruussarjaan.Nyt se on varmaa! Teemu Pukin edustama Norwich putoaa Valioliigasta IS.fi. Viitattu 7.11.2021. Farke sai kuitenkin jatkaa seuran päävalmentajana ja kaudella 2020/21 hän luotsasi joukkueensa toistamiseen Mestaruussarjan mestariksi.Norwich ja Teemu Pukki palaavat Valioliigaan! Nousu varmistui kilpakumppaneiden kompuroitua YLE Urheilu. Viitattu 7.11.2021. Toinen Valioliiga-kausi alkoi edellistä kehnommin ja Norwich hävisi kauden kymmenestä ensimmäisestä ottelustaan kahdeksan ja pelasi kahdesti tasan. Avausvoitto tuli lopulta 6. marraskuuta 2021, kun joukkue voitti toisen sarjanousijan Brentfordin 1–2. Voitokkaan ottelun jälkeen seura ilmoitti Farken saaneen potkut tehtävistään.Norwich-managerin potkut kaivatun voiton perään – seuran sivusto kertoo tapahtumien dramaattisesta kulusta Valioliiga.com. Viitattu 7.11.2021.

Tammikuussa 2022 Farke teki kesään 2024 ulottuvan sopimuksen Venäjän liigan FK Krasnodarin kanssa.Germany’s Daniel Farke appointed as head coach of Russian football club Krasnodar Tass. Viitattu 14.2.2022. Hän jätti tehtävänsä jo maaliskuussa 2022 Venäjän aloitettua hyökkäyssodan Ukrainassa. Farke ei valmentanut Krasdonaria yhdessäkään ottelussa.Daniel Farke: Former Norwich City boss leaves Russian club Krasnodar BBC. Viitattu 25.7.2022.  

Kesäkuussa 2022 Farke teki kolmevuotisen sopimuksen Saksan Bundesliigan Borussia Mönchengladbachin kanssa.Daniel Farke takes over as head coach of Borussia Mönchengladbach Borussia Mönchengladbach. Viitattu 25.7.2022.  Farke johdatti seuran kaudella 2022/23 Bundesliigassa sijalle 10. Kauden jälkeen Mönchengladbach purki Farken sopimuksen.Borussia and Daniel Farke part ways Borussia Mönchengladbach. Viitattu 16.6.2023. 

Heinäkuussa 2023 Farke palasi Englantiin tehtyään nelivuotisen sopimuksen Mestaruussarjaan pudonneen Leeds Unitedin kanssa.Daniel Farke appointed manager of Leeds United Kaudella 2024–2025 Leeds voitti Farken alaisuudessa Mestaruussarjan mestaruuden ja nousi takaisin Valioliigaan.

Saavutukset

 Englannin Mestaruussarja: 2019, 2021, 2025
 Oberliga Westfalen: 2013
 Westfalenliga: 2012

Lähteet

Luokka:Saksalaiset jalkapalloilijat
Luokka:Saksalaiset jalkapallovalmentajat
Luokka:Vuonna 1976 syntyneet
Luokka:Elävät henkilöt